Sake

Sake (酒) (risvin) er den vestlige betegnelsen på en japansk alkoholholdig drikk som brygges av polert ris. På japansk heter drikken nihonshu (日本酒, Nihonshū); ordet sake benyttes på japansk om all alkoholholdig drikke. Alkoholprosenten i sake varierer fra 15 til 20%.

For japanesere er sake viktig når det kommer til mat og drikke kultur. Man skal aldri skjenke sake til seg selv, den skal skjenkes til hverandre, så den kan ikke drikkes alene. Og du skal alltid se på noe fint når du drikke sake.

Å kalle sake for risvin er ikke helt korrekt ettersom fremstillingsprosessen mer ligner den man benytter ved brygging av øl.

Kvalitetsgrader
Sake er laget av polert ris, og poleringsgraden av risen utgjør de ulike kategoriene av sake. Sake deles inn i enklere futsū-shu (普通酒) og finere tokutei meishōshu (特定名称酒). Den siste klassifiseres i fire grader:

 Honjōzō-shu (本醸造酒), med en unse alkohol ekstra tilsatt.
 Junmai-shu (純米酒), uten tilsatt alkohol og med 40 % av riskornene er fjernet.
 Ginjō-shu (吟醸酒), uten tilsatt alkohol og med 50 % av riskornene er fjernet.
 Daiginjō-shu (大吟醸酒), uten tilsatt alkohol og med 60 % av riskornene er fjernet.

Hvordan skal man servere sake 
Før ble alltid sake drukket varm, det var først i 1960-årene at man begynte å drikke kald sake. Når man med hjelp av maskiner kunne forbedre rispoleringsteknikker og få en mer raffinert sake enn tidligere, fikk man en renere sake som kunne drikkes kald.

Sake med lav polleringsgrad av risen bør drikkes varm. Man varme opp saken ved å benytte en «tokkuri» i et varmebad. Temperaturen på saken må være mellom 30-50 grader ved servering, den bør ikke være over 50 grader under oppvarmingen. Varm sake drikkes fra en «ochoko». Man kan spise toast, arme riddere, havregrøt, risgrøt, omelett og mye annet til varm sake.

Kald sake bør serveres med en temperatur på mellom 5 og15 grader. Kald sake drikkes fra et hvitvinsglass eller fra en «kiriko». Man kan selvfølgelig spise sushi til kald sake men også mye annet som laks, suppe, buljong, riskaker, flatbrød, knekkebrød, kjeks osv.

Uttrykk 
Noen uttrykk hentet fra Ølakademiet.

 Tokkuri: Tradisjonsrik japansk flaske, oftest med smal hals.
 Ochoko: Liten, sylinderformet kopp uten hank.
 Kiriko: Lite, slipt glass. Japansk tradisjon.

Referanser

Kilder 
 Store Norske Leksikon - Sake – japansk drikk

Alkoholholdige drikker
Japansk drikke